18 साल बाद जठलाना थाने के लिए पंचायत ने अलाट की जमीन
18वर्षोंबाद जठलाना में नियमित रूप से थाना बनाने के लिए पंचायत ने जमीन अलाट कर दी। कोऑपरेटिव बैंक के पास 11 कनाल 12 मरले पंचायती भूमि पर थाना बनाने के लिए प्रस्ताव पास किया है। पंचायत द्वारा भूमि उपलब्ध करवाने के लगभग 18 वर्षों बाद अब जठलाना पुलिस को नियमित थाना मिल सकेगा। अब तक थाना पिछले कई वर्षों से एक ढाबे पर चल रहा है। जहां सुविधा नाम की कोई चीज नहीं है। इससे पहले जठलाना थाना कई वर्षों तक मेन बाजार में स्थित एक किराए के जर्जर भवन में चलता रहा। थाना प्रभारी गुरमेल सिंह के प्रयासों से थाने के लिए जगह उपलब्ध करवाने को लेकर प्रस्ताव पास किया। पुलिस अधीक्षक राजेश कालिया के आदेश अनुसार नया थाना भवन बनाने के लिए प्रयास शुरू किए गए थे। अब प्रयास सफल हुए है। जिसके लिए सरपंच डॉ. संजीव कुमार, पूर्व सरपंच बीर सिंह अन्य पंच सदस्य इसके लिए बधाई के पात्र है।
ओवरलोडवाहनों पर ठोका : जठलानापुलिस ने ओवर लोडिड वाहन चालकों के खिलाफ सख्त अभियान छेड़ रखा है। जिसके तहत पुलिस ने फरवरी महीने में आरटीए के साथ मिलकर ओवर लोडिड वाहनों से 4.98 लाख का जुर्माना वसूला है।
थाना जठलाना प्रभारी गुरमेलसिंह जानकारी देते हुए।
awa_Deva hin_Deva hin_Deva hin_Deva